מיניות בגיל ההתבגרות

מיניות בגיל ההתבגרות הוא השלב של התפתחות האנושית בו מתבגרים חווים וחוקרים את מיניותם. ההתעניינות במיניות גוברת במהלך תחילת שלב ההתבגרות המינית והמיניות היא לרוב חלק חיוני בחייהם של בני נוער. עניין מיני יכול לבוא לידי ביטוי במספר דרכים כגון פלירטוטים, נשיקות, אוננות או קיום יחסי מין עם בן/בת זוג. עניין מיני בקרב מתבגרים, בדומה למבוגרים, יכול להשתנות מאוד מאדם לאדם ומושפע בין היתר מהנורמות והמוסריות הקיימת בתרבות, מהחינוך המיני שקיבל המתבגר, וכמו גם מהנטייה המינית של המתבגר ומהחוקים הקיימים כגון חוק גיל ההסכמה. באופן כללי פעילות מינית קשורה בסיכונים שונים. הסיכונים הכרוכים בקיום יחסי מין כוללים היריון לא רצוי והידבקות במחלות מין כגון HIV (איידס), זיבה, כלמידיה ועוד. ניתן להפחית סיכונים אלו על ידי קיום יחסי מין בטוחים ושימוש באמצעי מניעה כגון קונדום, גלולות למניעת הריון וכו'. שימוש באמצעי מניעה מסייע להקטין באופן מהותי את הסיכון להיכנס להריון (או להכניס את בת הזוג להריון). ישנם סיכונים גבוהים יותר הכרוכים בפעילות מינית בקרב מתבגרים צעירים משום שמוחם עדיין אינו בוגר מבחינה עצבית. בנוסף לכך, אזורים מסוימים באונה הקדמית של מוחם ובהיפותלמוס אשר חשובים לשליטה עצמית, לדחיית סיפוקים מידיים וכמו גם לניתוח סיכונים פוטנציאלים עדיין אינם מפותחים באופן אופטימלי. אזור קליפת המוח הקדם חזיתית במוח האנושי מפותח באופן אופטימלי רק בראשית שנות העשרים עד סביבות גיל 25. בשל כך מתבגרים צעירים בדרך כלל פחות מוכנים מאשר אנשים מבוגרים לקבל החלטות נבונות ולהבין היטב את ההשלכות והסיכוניים האמיתיים הכרוכים בפעילות מינית. בשלב ההתפתחות המינית (נקרא גם "גיל ההתבגרות") מתרחשים תהליכים הורמונליים, פיזיולוגיים, נפשיים וחברתיים. תהליכים אלו מתרחשים באופן ובקצב שונה בין המינים. לרוב, תקופת ההתבגרות המינית אורכת בין 18 חודשים לבין 5 שנים. גיל ההתבגרות המינית בקרב בנים מתחיל בגילאי 11–13 אך לעיתים יכול להתחיל גם בגילאי 9–14. השינויים הפיזיולוגיים המתרחשים בתחילת שלב זה הם גדילת הפין והאשכים, שיער הערווה מתחיל לצמוח ובהמשך הופך לכהה ועבה יותר. בהמשך הגוף מתחיל לייצר את הורמון הטסטוסטרון אשר מגרה את האשכים לייצר זרע. בשלב זה עשויה להתרחש זקפה גם ללא גירוי מסוים, בנוסף הגוף עשוי לפלוט זרע. גיל ההתבגרות המינית בקרב בנות מתחיל בגילאי 10–11 אך לעיתים יכול להתחיל גם בגילאי 8–13. השינויים הפיזיולוגיים המתרחשים בתחילת שלב זה הם תחילת התפתחות השדיים העלולים להיות מעט רגישים בתקופה זו ותחילת צמיחת שיער הערווה אשר הופך בהמשך לכהה ועבה יותר. כשנתיים לאחר מכן, בקרב חלק מהמתבגרות, הנרתיק מפריש הפרשות שקופות או לבנות לפני קבלת הווסת ובהמשך הווסת מתחילה להופיע. ערך מורחב – גיל ההסכמה אינטימיות גיל ההתבגרות יחסי מין מיניות משיכה מינית מדיה וקבצים בנושא מיניות בגיל ההתבגרות בוויקישיתוף ד"ר נלי שטיין, שלבים בהתפתחות מינית נורמטיבית בקרב ילדים ונוער, מתוך אתר משרד החינוך. מיניות בגיל ההתבגרות, מתוך אתר בטיפולנט. מתבגרים - התנהגות מינית, דף שער בספרייה הלאומית Ponton, Lynn (2000). The Sex Lives of Teenagers. New York: Dutton. p. 2. ISBN 978-0-452-28260-5. International technical guidance on sexuality education: An evidence-informed approach (PDF). Paris: UNESCO. 2018. ISBN 978-92-3-100259-5. ארכיון (PDF) מ-2018-01-11. המלצות למניעת הידבקות במחלות מין, באתר משרד הבריאות Developing Person Through Childhood and Adolescence. Macmillan Higher Education. 2015. p. 549. ISBN 978-1464157387. Casey B. J.; Getz S.; Galvan A. (2008). "The adolescent brain". Developmental Review. 28 (1): 62–77. doi:10.1016/j.dr.2007.08.003. PMC 2500212. PMID 18688292. John R. Chapman (2000). "Adolescent sex and mass media: a developmental approach". Adolescence. 35 (140): 799–811. PMID 11214217. מיניות בגיל הנעורים כבסיס למיניות בגיל הבגרות, באתר מכון יסודות, ‏2011-08-11 ההתבגרות המינית אצל בנים ובנות, באתר איך גדלת, ‏2021-01-12 "Contraceptive use by 15-year-old students at their last sexual intercourse: results from 24 countries". Arch Pediatr Adolesc Med. 162 (1): 66–73. בינואר 2008. doi:10.1001/archpediatrics.2007.8. PMID 18180415. {{cite journal}}: (עזרה)